**Stretnutie so štátnou tajomníčkou MF SR**

(úvodné stretnutie po jej vymenovaní do funkcie)

**Termín:**             14. februára 2024

**Miesto:**             MF SR, Bratislava

**Prítomní:** MF SR: Daniela Klučková – štátna tajomníčka

 Toško Beran - riaditeľ odboru legislatívy finančnej správy a správy daní,

 Martina Bilíková – generálna riaditeľka sekcie daňovej

 SKDP: Miriam Galandová, prezidentka

Silvia Hallová, členka prezídia

Adriana Horváthová, tajomník

**Témy diskusie:**

1. zmeny právnych predpisoch
2. regulácia povolania účtovník
3. skúšky daňových poradcov
4. mlčanlivosť daňového poradcu
5. zastupovanie ex offo – úprava a odmeny

**Diskusia:**

1. Úvodom nás p. Klučková informovala o prebiehajúcich legislatívnych procesoch: pokračujú v legislatívnych konaniach začatých v roku 2023 (daň z príjmov, DPH – aktuálne v druhom čítaní, daň zo sladených nápojov, dorovnávacia daň – zmeny, daň z nehnuteľností – zdanenie druhej a ďalšej nehnuteľnosti, zvýšenie dane), pripravujú druhý konsolidačný balík, ktorý sa bude predkladať v máji do parlamentu.

Pani Galandová upozornila aj na potrebu úpravy zdaňovania kapitálových príjmov a sankcií v Daňovom poriadku. Zúčastnení sa zhodli na tom, že tieto oblasti je potrebné riešiť celkovo, nie len drobnými úpravami.

1. V otázke regulácie účtovníckeho povolania sme zástupcom MF SR opätovne priblížili našu víziu možnej regulácie a informovali sme ich o realizovaných stretnutiach so zástupcami účtovníkov aj podnikateľov, pričom každý bol názoru, že je úprava mimoriadne vítaná. Zhodli sme sa, že budeme aj naďalej pripravovať podrobnejšie tézy možnej regulácie a následne bude zorganizované spoločné diskusné stretnutie.
2. Otvorili sme aj otázku úpravy Skúšobného poriadku, kde sme sa na základe dlhoročných skúseností dohodli, že keďže ústne skúšky vykazujú vysoký stupeň neefektívnosti, upravíme Skúšobný poriadok tak, aby táto časť skúšok bola vypustená. Väčší dôraz sa bude klásť na testovú a písomnú časť.
3. Na základe podnetov od členov SKDP sme začali pripravovať návrh zmeny mlčanlivosti daňového poradcu tak, aby tento nebol znevýhodnený voči postaveniu napr. advokáta alebo kolegov z iných krajín. Zástupcovia MF SR sú ochotní si náš návrh pozrieť, avšak bude potrebné, aby so zmenami súhlasili aj iné dotknuté ministerstvá.
4. Zástupcov MF SR sme informovali o tom, že už dlhšiu dobu komunikujeme s p. Hricovou z FR SR v otázke ex offo zastupovania, nakoľko sa nám začali hromadiť prípady, kedy sme žiadaní o ustanovenie ex offo zástupcu subjektom, ktoré majú kontaktných konateľov. Bude riešené s MF SR aj odmeňovanie daňových poradcov v prípade zastupovania ex offo.

**Závery:**

* **Pripraviť návrh zmeny Skúšobného poriadku SKDP**
* **Zaslať MF SR návrh zmeny mlčanlivosti daňového poradcu**
* **Bude zrealizované stretnutie k riešeniu otázky ex offo zastupovania.**

Zapísala: A. Horváthová